કેટલાંય અંગ્રેજી શબ્દો ગુજરાતીમાં એટલાં રૂઢ થઇ ગયાં છે કે તેનું ગુજરાતી રૂપાંતર વિચિત્ર લાગે. કલેક્ટરને સમાહર્તા કહેવાય તેની ખુદ કલેક્ટરને પણ ખબર નહિ હોય.મીનીસીપલીટી કે મુન્સીપાલીટી એટલે શું તે નાનામાં નાનો માણસ પણ જાણે છે.સ્ટેશન માટે આગગાડી વિરામસ્થાન એટલું બોલતાં સુધીમાં તો ગાડી ઉપડી જાય. ટેબલ કે બ્લેકબોર્ડ આપણા પોતાનાં શબ્દો લાગે છે અને મેજ કે કાળું પાટિયું પરાયા લાગે છે.અને વળી ફ્લેટ,ડુપ્લેક્ષ્,કમ્પુટર,બેટ જેવાં શબ્દોનો તો કોઈ પર્યાય જ નથી.